2. Redegørelse for fremsættelse af mistillidsvotum (Bilag K) til Kaj Flinta.

Formand Britta Jørholt fandt det efterhånden umuligt at arbejde under Kaj Flintas selvbestaltede konditioner. **Herunder udeblivelse fra 7 af 10 bestyrelsesmøder,** henvendelser pr. mails til sekretæren og kommunen m.fl.

Formanden besluttede at ville fremsætte et mistillidsvotum (som Kaj Flinta selv foreslog på den ekstraordinære generalforsamling den 28.8.2014) (Bilag H side 2). 2 øvrige bestyrelsesmedlemmer besluttede at deltage.

Mistillidsvotummet har **ikke** været behandlet på et bestyrelsesmøde, og er derfor **ikke** et bestyrelsesforslag. (Bilag I).

Det er skrevet på neutralt papir, underskrevet den 27. marts 2015 af 3 bestyrelsesmedlemmer (flertallet) uden titler og indløbet i formandens mailbox den 29.marts 2015.

Et mistillidsvotum behøver ikke at fremgå af dagsordenen, men kan fremsættes på generalforsamlingen uden forudgående varsel. **Hvilket sagsøger da også selv skriver i sin mail dateret 24.8.2014.**

Imidlertid syntes de tre underskrivere, at generalforsamlingen skulle have mulighed for at forberede sig og besluttede at fremsætte forslag om mistillidsvotum efter vedtægternes § 9 hvor forslag, der ønskes behandlet, skal være formanden i hænde senest 8 dage før generalforsamlingen. Enhver borger jf. vedtægternes § 1 kan fremsætte forslag.

Sammen med bestyrelsesmedlem Kaj Flintas 7 forslag (Bilag L), der indløb i formandens mailbox den 1.april 2015, blev mistillidsvotummet offentliggjort den 2.april 2015 ad de sædvanlige kanaler. 1 uge før generalforsamlingens afholdelse. Generalforsamlingen havde således et forsvarligt beslutningsgrundlag i god tid for begge forslag. Alternativet havde været, at fremlægge mistillidsvotummet uden forudgående varsel for den overraskede generalforsamling inkl. KF selv. Så der har været fuld åbenhed omkring det.

Generalforsamlingen blev annonceret den 25.3.2015 i Sydsjællands Tidende. Den 24.3.2015 blev Dagsorden(Bilag J) lagt ud på vores hjemmeside og sendt til LKO-maillisten **herunder også til Kaj Flinta.** Jfr. vedtægterne § 9.

Mail til LKO-maillisten 2.4. 2014 – inkl. Kaj Flinta (Bilag M):

*”Der er indkommet 2 forslag til generalforsamlingen som vi har valgt at offentliggøre, så generalforsamlingen får bedre mulighed for at forberede sig inden mødet. Forslagene er lagt ud på LKO’s hjemmeside:* [*www.kalehavelokalraad.dk*](http://www.kalehavelokalraad.dk)*.*

* *Den 29.3.2015 kl. 11.38 modtog formanden det første forslag i sin mailboks:*
* *Mistillidsvotum til Kaj Flinta fremsat af 3 bestyrelsesmedlemmer (flertallet). Se vedhæftede fil. (Bilag K)*
* *På generalforsamlingen vil mails som Kaj Flinta har sendt til LKO blive fremlagt. Heriblandt mails til kommunale embedsmænd, politikere, havnebestyrelse og andre foreninger m.fl. som er sendt med kopi til LKO. Også de mails som er videreekspederet af Poul-Erik Feldt til formanden. Nogle af dem har formanden svaret på og de vil selvfølgelig også blive fremlagt.*
* *Den 1.4.2015 kl. 14.38 (med kopi til de 6 politikere i dialogudvalget) modtog formanden det andet forslag i sin mailboks:*
* *7 forslag fra bestyrelsesmedlem Kaj Flinta. Se vedhæftede fil”. (Bilag L)*

Forslagene (Bilag K og bilag L) blev den 2.4.2015 lagt ud på vores hjemmeside.

Ligesom mistillidsvotummet ikke er behandlet på et bestyrelsesmøde er bestyrelsesmedlem Kaj Flintas forslag heller ikke drøftet på et bestyrelsesmøde.

Indkaldelse og dagsorden er offentliggjort til tiden efter vedtægterne. Forslag er indkommet senest 8 dage inden generalforsamlingens afholdelse og offentliggjort dagen efter ad de sædvanlige kanaler. Generalforsamlingen er således lovligt indvarslet efter vedtægternes § 9 og er derfor beslutningsdygtig.

Den 10.5.2015 mailer LKO svar på sagsøgers forslag til stævning bl.a. således:

”Lokalrådet for Kalvehave og Omegn (LKO) har rådført sig med juridisk afdeling i Vordingborg Kommune, som meddeler at lokalrådenes vedtægter og forretningsorden kun er gældende for foreningerne (altså lokalrådene). Vedtægterne har en eller anden form for retsvirkning, mens forretningsordenen anses for at være bestyrelsens interne aftale om, hvordan man arbejder som bestyrelse. Nærdemokratimodellen er vedtaget i Vordingborg Kommune, men den har ikke nogen retsvirkning, da den mere skal ses som en form for hensigtserklæring og politisk tilkendegivelse om at involvere borgerne via lokalråd.

Det er således vedtægterne der er retsligt gældende for LKO.

Indkaldelse og dagsorden til generalforsamlingen den 9.4.2015 er offentliggjort til tiden efter vedtægterne. Generalforsamlingen er derfor lovligt indkaldt og er beslutningsdygtig.

Et mistillidsvotum behøver ikke at fremgå af dagsordenen, men kan fremsættes på generalforsamlingen uden forudgående varsel. Hvilket du da også selv skriver i din mail dateret 24.8.2014.

Det skal understreges, at mistillidsvotummet ikke har været behandlet på et bestyrelsesmøde, og derfor ikke er et bestyrelsesforslag.

I vedtægternes § 9 stk. 4 står der ikke noget om, hvem der kan indsende forslag. Men i § 9 sidste afsnit står, at enhver borger jfr. § 1 kan fremsætte forslag.

Der deltog 29 borgere i generalforsamlingen. Mistillidsvotummet blev vedtaget med 23 stemmer for, 1 (Bjørn) stemte imod og 5 undlod at stemme – heriblandt dig selv. De 7 forslag fra dig, var der ikke flertal for. Punkt 1 a-b-c-d omhandlede din kritik af formanden, hvor 1 stemte for og 16 imod. Mistillidsvotummet gik ud på, at enten skulle KF træde ud af bestyrelsen eller også trådte den siddende formand frivilligt ud af bestyrelsen.

Resultatet af afstemningerne er tydeligt for enhver.

Et mistillidsvotum omhandlende samarbejdsvanskeligheder med et bestyrelsesmedlem, og som er fremsat og vedtaget på en lovligt indkaldt generalforsamling, er selvfølgelig ikke til efterfølgende forhandling med bestyrelsen.

Generalforsamlingen er LKO’s højeste myndighed. Bestyrelsen for Lokalrådet for Kalvehave og Omegn (LKO) finder ikke grundlag for at en lovligt indkaldt generalforsamling skal gå om”.